ג'ודה

ג'ודה היא סדרת טלוויזיה ישראלית מסוגת דרמת פשע-אימה, שנוצרה עבור HOT והופקה על ידי אולפני הרצליה. הסדרה נוצרה על ידי ציון ברוך שגם כתב את התסריט ומשתתף בה בתפקיד הראשי. במאי הסדרה הוא מני יעיש. יהודה בן חיים הוא עבריין רחוב, שחייו משתבשים כשהוא ננשך על ידי ערפדה מסתורית. מאותו הרגע, החיים של השניים עוברים טלטלה גדולה. בשמונת הימים הבאים הוא בורח כדי לשמור על חייו: מהערפדים הרומנים, מהשוטרים הישראלים, מהפושעים הצרפתים, ויותר מכל, מהגורל אותו הועיד לו רבו. יהודה בורח רק כדי לגלות את הכוח שיש במילוי ייעודו ואת האחריות שבאה יחד עם גורלו החדש כערפד יהודי. לאחר אירועי העונה הראשונה, ג'ודה הפך לערפד החזק ביותר בעולם, אך למרות כוחותיו החדשים, ג'ודה עדיין מתקשה לקבל על עצמו את האחריות שהוטלה עליו. במקביל, שינקו תופס את מקומו של אביו, ומנצל זאת על מנת לבצע את משימתו לצוד את ראשו של ג'ודה. כדי להשיג את מטרתו, שינקו כורת ברית עם אויבם המושבע של הערפדים - "אל סיידין" - ארגון טרור הנשלט על ידי משפחת אנשי-זאב שזומם להשתלט ולהחריב את העולם. בעקבות כך, ג'ודה נאלץ להתרחק מטניה ולהתגייס ליחידה סודית שמטרתה היא להילחם בטרור העולמי. כשהוא ללא הגנתו של רבו הערפד ורק עם אשר לצדו, ג'ודה מגלה שהוא נלחם בו זמנית בכל החזיתות ומוצא את עצמו נשאב למלחמה שגדולה מכוחותיו. יהודה "ג'ודה" בן חיים (ציון ברוך) – עבריין רחוב שנהפך לערפד מותמינדם לאחר שפותה וננשך על ידי הערפדית טניה במהלך ליל הימורים ברומניה, אך מגלה שכעת הוא נרדף על ידי הערפדים הרומניים מכיוון שהוא מהווה סכנה עבורם. בעונה השנייה נרדף גם על ידי אנשי הזאב. אשר תמם / אבי אוחיון (עמוס תמם) – חברו הטוב ביותר של יהודה, שמנסה להתרגל לעובדת היותו של יהודה ערפד מותמינדם. יש לו אישה וילד שגרים בארצות הברית. גרם להתאבדותו של אבא של יהודה ובעקבות זה לקח את יהודה תחת חסותו. בסוף העונה השנייה ננשך על ידי ראיס ונהפך לאיש זאב שנלחם ביהודה. הרב ז'אדק (מייק בורשטיין) – מורו הרוחני של יהודה, המסייע לו בהתאקלמותו כערפד מותמינדם. בסוף העונה הראשונה, מתגלה שמו כז'אדק, בנו המאומץ של דרקולה וכערפד מותמינדם בעצמו; שבין היתר היה אחראי להתנקשות בחייו של אדולף היטלר. מת כאשר נחשף לאור השמש ביום שבת. מנחם (מוריס כהן) – שמשו של הרב ז'אדק, המתיידד עם יהודה ואשר. נורה על ידי גדעון בסוף העונה השנייה לאחר מאבק איתו. טניה (אנסטסיה פיין) – בת-זוגו של יהודה, אחותו של שינקו, נכדתו של דרקולה הראשון ובתו של דרקולה השני, שהפכה בטעות את יהודה לערפד מותמינדם; דבר ההופך אותו לסכנה עבורה ועבור בני מינה. גילתה שהיא בהריון לקראת סוף העונה השנייה. שינקו (דניאל קפול) – אחיה של טניה ונכדו של דרקולה הראשון ובנו של דרקולה השני; שמעוניין להרוג את יהודה בשל הסכנה שהוא מהווה עבורם. נרצח על ידי ראיס כדי להציל את יהודה בסוף העונה השנייה. אביחי בלייר (רני בלייר) (עונה 1, משני בעונה 2) – מנהל תחנת המשטרה, בלש ושותפו של דותן, האחראי על חקירת הרציחות המסתוריות בכל הארץ בהן מעורבים הערפדים. אורית (אילנית לוי) (עונה 1, משנית בעונה 2) – בת-זוגו לשעבר של יהודה, שמסייעת לאביחי בחקירת הרציחות המסתוריות בהן מעורבים ערפדים. בהמשך העונה הראשונה, אורית מגלה על קיומם של ערפדים ועל הקשר בין יהודה לטניה. ראיס אל פקיר (אשרף פרח) (עונה 2) – טרוריסט וראש משפחת הזאבים וארגון "אל סיידין", הזומם בסתר להשתלט על אירופה באמצעות ראשו של הראשון הממוקם במערת המכפלה. נרצח על ידי ראיד בסוף העונה השנייה. ראיד (עלי סלימאן) (עונה 2) – סגנו ויד ימינו של ראיס, העומד בראש הארגון "אל סיידין", אבא של עלי. מישה (עדי וייס) (עונה 1, משנה בעונה 2) – יד ימינו של דרקולה השני, שנשלח על ידו לשמש כמגן עבור הערפדים האחרים במסעם להרוג את יהודה לפני שיעבור את הפיכתו לערפד יהודי באופן מלא, נרצח על ידי שינקו. דותן (יון קצב) (עונה 1) – בלש ושותפו של אביחי, שנרצח על ידי מוריס. מוריס (אלכס חקון) (עונה 1) – שכיר חרב העובד עבור מיסטר ז'אק, נרצח על ידי שינקו. דרקולה השני (לופו ברקוביץ) (עונה 1) – אביהם של שינקו וטניה ובנו של הדרקולה הראשון, שגדל לצידו של ז'אדק. נרצח על ידי ז'אדק. מיסטר ז'אק (יהודה מור) (עונה 1) – מיליונר ומנהיג כנופיית פשע צרפתית. שרודף אחרי יהודה בשל חובותיו הכספיים אליו. נרצח על ידי יהודה. ז'ורז' (יונה רוזנקיאר) – אחיינו של מיסטר ז'אק, נרצח על ידי יהודה. מוטי חיון (ויקטור מימון) (עונה 1) – עבריין ששוחרר בערבות על ידי מיסטר ז'אק במטרה להשיג את יהודה, בהמשך נרצח על ידי מיסטר ז'אק. גדעון (רמי ברוך) (עונה 2) – מפעילו של מנשה וסוכן בכיר ביחידת "סל"ע 48", יחידה מיוחדת ללחימה בטרור באמצעות כלי נשק ואמצעים על-טבעיים, המנסה לגייס את יהודה לשורותיה. מנשה (עודד לאופולד) (עונה 2) – סוכן ביחידת "סל"ע 48", המנסה לגייס את יהודה. נרצח על ידי גדעון. עלי (אלמוג וולף) (עונה 2) – בנו של רעיד, שנהפך לאיש זאב על ידי ראיס כנקמה על שיתוף הפעולה של אביו עם טניה. באבא שאול (חיים זנאתי) (עונה 2) – יהודי שהתאהב באחותו של ראיס ועל מנת שיחיו ביחד היא נשכה אותו, והפכה אותו לאיש זאב ובעקבות כך הם נידו אותו. עוזר ליהודה. נרצח על ידי ראיס בסוף העונה השנייה. סנדריה (עדן סבן) (עונה 2) – אשת סודו ועוזרת של הבאבא שאול, נרצחת על ידי פעילי "אל סיידין". רג'ינה (רועי ירושלמי) (עונה 2) – דראג קווין העוזר לג'ודה במסעו נגד ראיס וחברי "אל סיידין". נרצח על ידי זאב מ"אל סיידין". רבקה בן חיים (שרה אנג'ל) (עונה 1)– אמו של יהודה. מיכאל (רז צבי) (עונה 1) – גובה חובות שמאיים על יהודה. יפים (סלבה ביברגל) (עונה 1) – השומר בכניסה לבניין מגוריו של יהודה. ד"ר גרינברג (עמית איצקר) (עונה 1) – הווטרינר של הספארי. אנחל בונני (עונה 2) – שוטר הסובל מאי-פוריות שמסייע ליהודה, אך לבסוף נהרג לאחר שהוא מתעמת איתו בחשד לטבח העובדים בספארי. אסי ישראלוף ועופר שכטר – צמד מטיילים שנהרגים על ידי יהודה בסמוך למקום מחבואו. השומרת (יאנה יוסף) – יצורה על-טבעית השומרת על ראשו של עשו במערת המכפלה. לאחר שהראש נגנב היא מתאבדת. Ido Rosen. "Jews, Blood, and Post-Zionist TV: The Mizrahi as Vampire in Juda". The Journal of Religion and Popular Culture 34.3 (2022): 201-220. מדיה וקבצים בנושא ג'ודה בוויקישיתוף ג'ודה, ברשת החברתית פייסבוק "ג'ודה", במסד הנתונים הקולנועיים IMDb (באנגלית) "ג'ודה", באתר אידיבי "ג'ודה", במסד הנתונים הקולנועיים KinoPoisk (ברוסית) ג'ודה - הצצה ראשונה - באתר יוטיוב ביקורות: עידו ישעיהו‏, שחרית עם הערפד: "ג'ודה" מביאה טעם מרענן לז'אנר שחוק, באתר וואלה, 27 באפריל 2017 דניאל שירין, עכבר העיר, "ג'ודה": ציון ברוך מגיש פאן טהור, באתר הארץ, 28 באפריל 2017 מיכל ישראלי, ‏דם כחול לבן, באתר ‏מאקו‏, 27 באפריל 2017 יוני בינרט, "ג'ודה": פאן במקסימום עם ציון ברוך הערפד, באתר ynet, 28 באפריל 2017 אפרת מלטר, "ג'ודה": צ'ארלי וחצי בטירה של דרקולה, באתר nrg נתנאל שלומוביץ, "ג'ודה": איך נראה ציון ברוך בתור ערפד? בדיוק כפי שדמיינתם, באתר הארץ, 29 באפריל 2017 איריס מזור, "ג'ודה" המציאה את הגלגל מבלי להמציאו מחדש, באתר nrg‏, 18 ביוני 2017 הדרמות החדשות של סתיו 2016-2017, פורסם ב-HOT magazine הוט מגזין, "הסדרות של HOT ל-2019", באתר "HOT Magazine" רן בוקר, שרה אנג'ל תגלם את אמו של ציון ברוך, באתר ynet, 9 בפברואר 2016